< Logo

Logo nyelv

Szerző: Sallai András

Copyright © Sallai András, 2011

Licenc: GNU Free Documentation License 1.3

Web: http://szit.hu

Bevezetés

A logo nyelv a Lisp nyelv egyszerűbb, barátságosabb megvalósítása. A nyelvet Wally Feurzeig és Seymour Papert készítette. A logo nyelvet használjuk a számítógép és a programozás megismertetésére gyerekek esetén. Körülbelül 130 féle logo megvalósítás létezik.

Egyszerű rajzolás

Rajzolás előre

Rajzolás előre az előre szám vagy e szám formában lehetséges:

előre 50

vagy

e 50

50 pixelt megyünk előre. Ha toll lent van, akkor rajzolunk az aktuális színnel.

Rajzolása hátra (hátra szám)

hátra 50

vagy

h 50

A példában 50 pixelt megyünk hátra.

A teknőc forgatása balra:

balra 90

vagy

b 90

balra fordul 90 fokot, az aktuális irányhoz képest.

Toll állapotok

A toll lehet lent (ekkor rajzolunk), lehet fent és lehet radírozó állapotban. A következőkben a toll fel és leengedésére és a radír használatra látunk példát.

tollatle

vagy

tl

A tollat leteszi, ekkor haladáskor rajzolás történik. Ez az alapértelmezett kiindulási érték.

tollatfel

vagy

tf

A tollat felemeli. Haladáskor nem történik rajzolás.

tollradír

vagy

trd

Radírozás. Ha újból rajzolni szeretnénk egyszerűen le kell tennünk a tollat a fenti paranccsal.

Vastagság, színek

tollvastagság! 15

vagy

tv! 15

A toll vastagságát 15 pixelre állítjuk.

tollszín! "piros

vagy

tsz! "piros

A tollat pirosra állítja. A piros szín helyett persze más színek is megadhatók. A megadható színek listája:

fehér

fekete

bíbor

rózsaszín

lila

sötétkék

kék

halványkék

ibolya

sötétzöld

zöld

zöldesbarna

sárga

narancs

szürkésbarna

halványpiros

vörös

szürke

Az aktuális szín lekérdezése:

mutat tollszín

Az aktuális tollvastagság lekérdezése:

mutat tollvastagság

vagy

mutat tv

Alakzatok rajzolása

kör 50

Egy 50 pont sugarú kört rajzol.

ellipszis 50 60

Ellipszist rajzol. Az első a szélesség, a második a magasság paraméter.

Lehet színnel kitöltött kört is rajzolni:

töltöttkör 50

vagy ellipszist:

töltöttellipszis 50 60